/* COM/2011/0067 galīgā redakcija - NLE 2011/0035 */ Priekšlikums PADOMES LĒMUMS par nostāju, kas Eiropas Savienības vārdā jāpieņem Stokholmas Konvencijas par noturīgiem organiskiem piesārņotājiem (POP) Pušu Piektajā konferencē attiecībā uz priekšlikumu par grozījumiem A pielikumā





[pic] | EIROPAS KOMISIJA | Briselē, 16.2.2011 COM(2011) 67 galīgā redakcija 2011/0035 (NLE) Priekšlikums PADOMES LĒMUMS (…), par nostāju, kas Eiropas Savienības vārdā jāpieņem Stokholmas Konvencijas par noturīgiem organiskiem piesārņotājiem ( POP ) Pušu Piektajā konferencē attiecībā uz priekšlikumu par grozījumiem A pielikumā PASKAIDROJUMA RAKSTS Stokholmas Konvencija par noturīgiem organiskiem piesārņotājiem ( POP )[1] tika pieņemta 2001. gada maijā pēc trīs gadus ilgušām sarunām ANO Vides programmas ( UNEP ) satvarā. Eiropas Kopiena un tās dalībvalstis[2] ir šīs Konvencijas Puses[3], un Konvencijas noteikumi ES tiesību aktos tika īstenoti ar Eiropas Parlamenta un Padomes 2004. gada 29. aprīļa Regulu (EK) Nr. 850/2004 par noturīgiem organiskajiem piesārņotājiem, ar ko groza Direktīvu 79/117/EEK[4] (turpmāk POP regula). Stokholmas Konvencijas galvenais mērķis ir cilvēka veselības un vides aizsardzība pret POP . Tajā ir īpaša norāde uz 1992. gada Riodežaneiro Deklarācijas par vidi un attīstību 15. principā izklāstīto piesardzības pieeju. Šis princips iedzīvināts 8. pantā, kurā paredzēti noteikumi par papildu ķīmisko vielu iekļaušanu Konvencijas pielikumos. Izņemot īpašus aizlieguma izņēmumus, par deviņām pasaulē ražotām vielām (aldrīns, hlordāns, dieldrīns, endrīns, heptahlors, heksahlorbenzols, mirekss, toksafēns un PCB ), kas sākotnēji iekļautas A pielikumā, noteikts ražošanas un lietošanas aizliegums. Bez tam saskaņā ar Stokholmas Konvencijas B pielikumu noteikti stingri ierobežojumi par pesticīda DDT ražošanu un lietošanu, kuru joprojām daudzās jaunattīstības valstīs izmanto malārijas un citu slimību pārnēsātāju apkarošanai. Visbeidzot, trīs vielas ( PCDD/PCDF , HCB un PCB ), kuras var veidoties un netīši nonākt vidē, ir uzskaitītas C pielikumā. Šīs sākotnējās vielas tika papildinātas ar deviņām jaunām vielām (tehniskais okta BDE , penta BDE , PFOS , hlordekons, heksabrombifenils, alfa-heksahlorcikloheksāns, beta-heksahlorcikloheksāns, lindāns un pentahlorbenzols), kas tika iekļautas pielikumos ar lēmumiem, kurus sagatavoja Pušu Ceturtajā konferencē 2009. gada maijā. Pušu Piektajā konferencē 2011. gada aprīlī jāpieņem lēmums par to, lai Stokholmas Konvencijas A pielikumā iekļautu jaunu vielu (endosulfānu), ko 2007. gadā ierosināja Eiropas Savienība. JAUNU POP VIELU IEKļAUšANA KONVENCIJAS PIELIKUMOS Saskaņā ar Konvencijas 8. pantu Puses var iesniegt sekretariātam priekšlikumus par vielu iekļaušanu A, B un/vai C pielikumā. Sekretariāts pārbauda, vai priekšlikumā ir visa tam nepieciešamā informācija. Ja priekšlikums atbilst šīm prasībām, tas jānosūta Noturīgo organisko piesārņotāju izvērtēšanas komitejai ( POP RC ). POP RC priekšlikumu izskata, ņemot vērā visu tai sniegto informāciju. Ja POP RC pieņem lēmumu, ka kritēriji ir ievēroti, tā priekšlikumu izvērtē un sagatavo riska apraksta projektu. Ja izvērtēšanā secina, ka attiecīgajai vielai tās pārneses dēļ vidē lielā attālumā var būt būtiski kaitīga iedarbība uz cilvēka veselību un/vai vidi, un tāpēc vajadzīga globāla mēroga rīcība, priekšlikumu pieņem un sagatavo risku pārvaldības novērtējumu, kurā ietilpst iespējamo kontroles pasākumu analīze. Pamatojoties uz to, POP RC pieņem rekomendāciju Pušu konferencei ( COP ) par attiecīgās vielas iekļaušanu A, B un/vai C pielikumā. Galīgo lēmumu par iekļaušanu pieņem COP . NOTEIKUMI PAR IZMAIņU IZDARīšANU A, B UN/VAI C PIELIKUMā Saskaņā ar Konvencijas 22. pantu A, B un/vai C pielikuma grozījumus izdara ar Pušu konferences lēmumu, un izņemot tās Puses, kuras neiesaistās pielikuma grozījumā, tie stājas spēkā pēc viena gada no dienas, kurā depozitārs paziņo par A, B un/vai C pielikuma grozījumiem. VIELAS UN ES TIESīBU AKTI Uz endosulfānu attiecas lēmums par tā neiekļaušanu Padomes 1991. gada 15. jūlija Direktīvā 91/414/EEK par augu aizsardzības līdzekļu laišanu tirgū. Lai nodrošinātu, ka īstenošana ES atbilst tās starptautiskajām saistībām, visas Stokholmas Konvencijas[5] A, B un/vai C pielikumā iekļautās vielas jāiekļauj arī POP regulā. Starptautiskajos juridiskajos instrumentos ir ne tikai noteikti ierobežojumi par konkrētām vielām, bet arī prasības par ziņošanu, kuras tāpat jāiekļauj minētajā regulā. Tāpēc, lai saglabātu pārskatāmību par to, kā ES ievēro savas starptautiskās saistības, un nodrošinātu konsekventu ziņošanu, būtu vēlams endosulfānu iekļaut regulas attiecīgajā pielikumā pat, ja tā jau ir daļēji ierobežota ar citu ES instrumentu. POP RC REKOMENDāCIJAS Piektās sanāksmes laikā 2010. gada oktobrī POP RC nolēma ieteikt tehnisko endosulfānu (CAS Nr. 115-29-7), tā izomērus (CAS Nr. 959-98-8 un CAS Nr. 33213-65-9) un endosulfāna sulfātu (CAS Nr. 1031-07-8) iekļaut Konvencijas A pielikumā ar īpašiem atbrīvojumiem un iesniegt minēto rekomendāciju COP tās izskatīšanai sanāksmē 2011. gada 25.–29. aprīlī saskaņā ar Konvencijas 8. panta 9. punktu. Iespējams, Pušu konferencē būs jāpieņem lēmums par varbūtējiem atbrīvojumiem uz noteiktu laiku dažām Pusēm, lai tās varētu pakāpeniski ieviestu prasību par endosulfāna, tā izomēru un endosulfāna sulfāta lietošanas izbeigšanu. ES NOSTāJA Ņemot vērā iepriekš minēto, Stokholmas Konvencijas Pušu Piektajā konferencē Eiropas Savienībai jāatbalsta Stokholmas Konvencijas grozījumu pieņemšana, A pielikumā iekļaujot tehnisko endosulfānu, tā izomērus un endosulfāna sulfātu. 2011/0035 (NLE) Priekšlikums PADOMES LĒMUMS (…) par nostāju, kas Eiropas Savienības vārdā jāpieņem Stokholmas Konvencijas par noturīgiem organiskiem piesārņotājiem ( POP ) Pušu Piektajā konferencē attiecībā uz priekšlikumu par grozījumiem A pielikumā EIROPAS SAVIENĪBAS PADOME, ņemot vērā Līgumu par Eiropas Savienības darbību un jo īpaši tā 192. panta 1. punktu saistībā ar 218. panta 9. punktu, ņemot vērā Komisijas priekšlikumu[6], tā kā: 1. Saskaņā ar Līguma 191. pantu viens no Eiropas Savienības vides politikas mērķiem ir veicināt pasākumus, kas ļauj starptautiskā līmenī risināt pasaules mēroga vides problēmas. 2. Saskaņā ar Padomes 2004. gada 14. oktobra Lēmumu 2006/507/EK par to, kā Eiropas Kopienas vārdā noslēdz Stokholmas Konvenciju par noturīgajiem organiskajiem piesārņotājiem[7] Eiropas Savienība 2004. gada 16. novembrī ratificējusi Stokholmas Konvenciju par noturīgiem organiskiem piesārņotājiem (turpmāk „Konvencija”). 3. Eiropas Savienība ir izpildījusi Konvencijā paredzētās saistības, tās iekļaujot Eiropas Savienības tiesībās ar Eiropas Parlamenta un Padomes 2004. gada 29. aprīļa Regulu (EK) Nr. 850/2004 par noturīgiem organiskajiem piesārņotājiem, ar ko groza Direktīvu 79/117/EEK[8] (turpmāk " POP regula"). 4. Eiropas Savienība stingri uzsver nepieciešamību pakāpeniski paplašināt Konvencijas A, B un/vai C pielikumu, tajos no jauna iekļaujot vielas, kas atbilst kritērijiem, kuri noteikti attiecībā uz noturīgiem organiskiem piesārņotājiem, ņemot vērā piesardzības principu, lai sasniegtu Konvencijas mērķi un izpildītu visu valstu valdību apņemšanos Johannesburgas 2002. gada samitā par ķīmisko vielu kaitīgās iedarbības iespējami pilnīgu samazināšanu līdz 2020.gadam. 5. Saskaņā ar Konvencijas 22. pantu A, B un/vai C pielikuma grozījumus izdara ar pušu konferences ( COP ) lēmumu, un izņemot tās puses, kuras neiesaistās pielikuma grozījumā, tie stājas spēkā pēc viena gada no dienas, kurā depozitārs paziņo par A, B un/vai C pielikuma attiecīgo grozījumu. 6. Pēc pieteikuma saņemšanas no Eiropas Savienības 2007. gadā par endosulfāna iekļaušanu saskaņā ar Konvenciju izveidotā Noturīgo organisko piesārņotāju izvērtēšanas komiteja ir beigusi darbu par endosulfānu. POP RC ir konstatējusi, ka endosulfāns atbilst Konvencijas kritērijiem. Gaidāmajā Konvencijas Pušu konferencē plānots pieņemt lēmumu par tehniskā endosulfāna, tā izomēru un endosulfāna sulfāta iekļaušanu Konvencijas A pielikumā. Var tikt pieprasīti īpaši atbrīvojumi (atbrīvojumi uz noteiktu laiku dažām Pusēm), un ES jāspēj reaģēt uz šādiem pieprasījumiem COP5 laikā. 7. Uz endosulfānu attiecas Komisijas 2005. gada 2. decembra Lēmums par endosulfāna neiekļaušanu Padomes 1991. gada 15. jūlija Direktīvas 91/414/EEK par augu aizsardzības līdzekļu laišanu tirgū I pielikumā[9] un atļauju atsaukšanu augu aizsardzības līdzekļiem, kuri satur šo aktīvo vielu[10]. 8. Saistībā ar Konvencijas A pielikuma grozījumiem, tajā iekļaujot tehnisko endosulfānu, tā izomērus un endosulfāna sulfātu, būs jāievieš grozījumi POP regulā. Saskaņā ar minētās regulas 14. panta 1. punktu gadījumos, kad vielas iekļauj Konvencijā, izmaiņas regulas pielikumos var izdarīt saskaņā ar parastajām komitoloģijas procedūrām, kas noteiktas Lēmuma 1999/468/EK 5. un 7. pantā, ņemot vērā tā 8. pantu. 9. Jāatbalsta A pielikuma grozījumi, IR PIEŅĒMUSI ŠO LĒMUMU. Vienīgais pants Stokholmas Konvencijas Pušu Piektajā konferencē Komisija Eiropas Savienības vārdā atbalsta Stokholmas Konvencijas grozījumu pieņemšanu, tās A pielikumā iekļaujot endosulfānu. Briselē, [...] Padomes vārdā — priekšsēdētājs [...] [1] http://www.pops.int/documents/convtext/convtext_en.pdf [2] Trīs ES dalībvalstis to vēl nav ratificējušas (Īrija, Itālija un Malta). [3] OV L 209, 31.7.2006., 1. lpp. [4] OV L 158, 30.4.2004., 7. lpp. [5] Tas pats attiecas arī uz vielām, kuras papildus iekļautas ANO- ECE Protokola par POP I, II un/vai III pielikumā. [6] OV C […], […], […]. lpp. [7] OV L 209, 31.7.2006., 1. lpp. [8] OV L 158, 30.4.2004., 7. lpp. [9] OV L 230, 19.8.1991., 1. lpp. [10] OV L 317, 3.12.2005., 25. lpp.